Godske Hans von Krogh

Godske Hans von Krogh (født 11. november 1726 i Trondhjem, død 28. april 1808 i Haderslev) var en dansk-norsk godseier og stiftsamtmann.

Han var sønn av generalløytnant Georg Frederik von Krogh og Hedevig Augusta Brügmann (1707–1740). I 1740 kom han til hoffet som pasje, ble kammerjunker i 1753 og kammerherre i 1760. Ifølge den samtidige foratterinne Charlotte Dorothea Biehl, var han en av deltakerne i kong Frederik Vs hyppige drikkelag. Kongen skal ved en av disse leiligheter i beruset tilstand ha kommet til å såre von Kroghs ene øye så betydelig, at han mistet synet på det. Da kongen ikke orket stadig å bli minnet om uhellet, ble von Krogh fjernet fra hoffet.v. Krogh, Godske Hans, Dansk biografisk Lexikon. Besøkt 12. august 2016

 Stiftsamtmann 
I 1764 ble han stiftsamtmann over Lolland–Falsters stift og amtmann over Aalholm, Halsted og Maribo amter. I 1782 overdro han med kongelig tillatelse embetet til baron Jens Krag-Juel-Vind mot en årlig avgift på 1000 riksdaler så lenge han levde.

Han eide Søholt på Lolland, men bodde i sine siste år på en gård i nærheten av Haderslev, hvor han døde 28. april 1808. Han hadde den 19. september 1760 giftet seg i Krønge kirke med Anna Magdalene Sophie von Lützow (1745–1782).Stamtavle over adelssægten von Krogh, Kjøbenhavn, 1898, s. 22. Besøkt 12. august 2016

 Referanser 

Kategori:Danske godseiere
Kategori:Riddere av Dannebrogordenen (1671–1808)
Kategori:Norske amtmenn
Kategori:Danske amtmenn
Kategori:Mottakere av Troskapsordenen
Kategori:Personer fra Trondheim kommune
Kategori:Norske kammerherrer